కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
నిర్మాత, కామాక్షీ మూవీస్ అధినేత శివప్రసాద్‌రెడ్డి కన్నుమూత
అక్కినేని నాగార్జునతో అత్యధిక చిత్రాలు నిర్మించి, మంచి విజయాలను అందుకున్న ప్రముఖ నిర్మాత డి. శివప్రసాద్ రెడ్డి శనివారం ఉదయం కన్నుమూశారు.
Samayam Telugu | Updated:
Oct 27, 2018, 11:19AM IST
నిర్మాత, కామాక్షీ మూవీస్ అధినేత శివప్రసాద్‌రెడ్డి కన్నుమూత
ప్రముఖ నిర్మాత, కామాక్షీ మూవీస్ అధినేత డి. శివప్రసాదరెడ్డి (62) శనివారం ఉదయం కన్నుమూశారు. గత కొంతకాలంగా గుండె సంబంధిత వ్యాధితో బాధపడుతున్న శివప్రసాద్ రెడ్డికి ఇటీవల చెన్నైలోని అపోలో ఆసుపత్రిలో హార్ట్ సర్జరీ జరిగింది. శస్త్రచికిత్స అనంతరం ఆయన శుక్రవారం రాత్రి తీవ్ర అస్వస్థతకు గురికావడంతో వైద్యులు ఆయనకు అత్యవసర చికిత్స అందజేశారు. వైద్యులు చేసిన ప్రయత్నాలు ఫలించకపోవడంతో ఉదయం 6.30 గంటలకు తుది శ్వాస విడిచారు. కామాక్షీ మూవీస్ బ్యానర్‌ను 1985లో స్థాపించిన ఆయన తెలుగులో అగ్ర కథానాయకులందరితోనూ చిత్రాలు నిర్మించి, మంచి విజయాలను అందుకున్నారు.
Visit Site
Recommended byColombia
కార్తీకపౌర్ణమి, శ్రావణ సంధ్య, విక్కీదాదా, ముఠామేస్త్రీ, అల్లరి అల్లుడు, ఆటోడ్రైవర్, సీతారామరాజు, ఎదురులేని మనిషి, నేనున్నాను, బాస్, కింగ్, కేడీ, రగడ, దడ, గ్రీకువీరుడు తదితర చిత్రాలను నిర్మించారు. అక్కినేని నాగార్జున , శివప్రసాదరెడ్డి కలయికలో అనేక సూపర్‌హిట్ చిత్రాలు వచ్చాయి. నాగార్జునతోనే అత్యధిక చిత్రాలను నిర్మించిన శివప్రసాద్ రెడ్డి ఆయనకు మంచి మిత్రుడు కూడా. శివప్రసాద్‌రెడ్డి మృతికి తన సంతాపాన్ని తెలిపిన నాగార్జున, ఆయన లేని లోటు తనకు వ్యక్తిగతంగా తీరని లోటని ఆవేదన వ్యక్తం చేశారు. శివప్రసాద్ రెడ్డికి తెలుగు, తమిళ పరిశ్రమకు చెందిన ప్రముఖులు తమ సంతాపాన్ని తెలియజేశారు. ఆయనకు ఇద్దరు కుమారులు ఉన్నారు. శివప్రసాద్ రెడ్డి కామాక్షీ మూవీస్ సంస్థను ప్రారంభించిన తర్వాత నిర్మించిన తొలి ఐదు చిత్రాలకు కోదండరామిరెడ్డే దర్శకుడిగా పనిచేయడం విశేషం.
కామాక్షీ మూవీస్ బ్యానర్‌పై నిర్మించిన తొలి చిత్రం కార్తీక పౌర్ణమి. ఈ చిత్రంలో శోభన్‌బాబు కథానాయకుడిగా, రాధిక, భానుప్రియ ముఖ్యపాత్రల్లో నటించగా, కోదండరామిరెడ్డి దర్శకత్వం వహించారు. 1987లో వచ్చిన ఈ సినిమా ఘనవిజయం సాధించింది. తర్వాతి సినిమాగా శ్రావణ సంధ్యను శోభన్‌బాబుతో నిర్మించి, రెండో విజయం అందుకున్నారు. అదే ఏడాది అక్కినేని నాగార్జున హీరోగా తెరకెక్కిన విక్కీదాదా చిత్రం కూడా మంచి విజయాన్నే అందుకుంది. అనంతరం చిరంజీవితో ముఠామేస్త్రి, నాగార్జునతో అల్లరి అల్లుడు చిత్రాలను నిర్మించారు. ఈ ఐదూ కోదండరామిరెడ్డి దర్శకత్వంలో వచ్చిన చిత్రాలు కావడం విశేషం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.